लव लव लव

लव लव लव 1989 में बनी हिन्दी भाषा की फिल्म है। यह बब्बर सुभाष द्वारा निर्देशित और निर्मित है।  इसमें एक साथ अपनी पहली फिल्मों में से एक में आमिर ख़ान और जूही चावला हैं। इसमें गुलशन ग्रोवर, रज़ा मुराद, दलीप ताहिल, ओम शिवपुरी भी सहायक भूमिकाओं में हैं।

संक्षेप 
अमित (आमिर ख़ान) एक गरीब परिवार से है जो अपने पिता (दलीप ताहिल), सौतेली माँ और बहन के साथ रहता है। वह कॉलेज में पढ़ाई करता है। रीमा (जूही चावला) एक अमीर लड़की है। उसके पिता एक व्यवसायी हैं और वह अमित के साथ ही कॉलेज में पढ़ती है। रीमा विक्की (गुलशन ग्रोवर) के समूह से घिरी रहती है। विक्की सुधीर भाई (रज़ा मुराद) का बेटा है, जो एक शक्तिशाली व्यक्ति है और वह रीमा के पिता के साथ व्यापारिक संबंध रखता है। विक्की एक बिगड़ैल और क्रूर आदमी है।  वह एक बेकार आदमी है. वह नाइट क्लबों में समय और पैसा खर्च करता है, नशे में धुत्त होता है और अपने समूह के साथ लोगों के साथ दुर्व्यवहार करता है। उसकी मुख्य दिलचस्पी रीमा में है और वह उससे शादी करने की सोच रखा है।

जल्द ही अमित और रीमा को प्यार हो जाता है। जब विक्की को इसका पता चलता है तो वह अमित को डराता-धमकाता है। लेकिन अमित और रीमा नहीं मानते। वे एक-दूसरे से गुप्त रूप से मिलते हैं। लेकिन जब विक्की को एक बार फिर इसका पता चलता है, तो वह अपने पिता के पास जाता है। उसके पिता अमित के पिता से मिलते हैं और उसके परिवार को मारने की धमकी देते हैं। वह रीमा को चेतावनी भी देता है कि अगर उसने विक्की से शादी नहीं की तो वह अमित को मार डालेगा। अमित और रीमा रिश्ता तोड़ देते हैं। फिर विक्की और रीमा उसे अपनी सगाई की पार्टी में आमंत्रित करते हैं। अमित शाम को वहां पहुँचता है जहां वह विक्की और उसके दोस्तों से अपमान सहता है। बाद में, अमित और रीमा दोनों उस क्षण का आनंद लेते हैं जब बाकी लोग नाच रहे होते हैं और पार्टी से बाहर भाग जाते हैं। विक्की अमित के पिता को गोली मार देता है। रीमा के पिता (ओम शिवपुरी) को एहसास होता है कि विक्की और उसके पिता कितने क्रूर हैं। जब विक्की और उसके पिता अमित और रीमा को पकड़ लेते हैं, तो रीमा के पिता अमित और रीमा को बचा लेते हैं। फिल्म के अंत में विक्की और उसके पिता मर जाते हैं। अब अमित और रीमा फिर से मिल गए।

मुख्य कलाकार 
 आमिर ख़ान — अमित वर्मा 
 जूही चावला — रीमा गोस्वामी 
 गुलशन ग्रोवर — विक्रम 'विक्की '
 रज़ा मुराद — सुधीर भाई 
 दलीप ताहिल — वर्मा 
 ओम शिवपुरी — गोस्वामी 
 सरला येवलेकर — शांति वर्मा 
 आनन्द बलराज — महेश गोस्वामी 
 चंद्रशेखर — हरिश्चन्द्र, कॉलेज प्रिंसिपल 
 शशि किरन — विकी का दोस्त 
 बेबी गुड्डू — मुन्नी वर्मा

संगीत

सन्दर्भ

बाहरी कड़ियाँ 
 

1989 में बनी हिन्दी फ़िल्म
बप्पी लाहिड़ी द्वारा संगीतबद्ध फिल्में